CELEX: 32007D0507
Language: sk
Date: 2007-07-16 00:00:00
Title: 2007/507/ES: Rozhodnutie Komisie zo 16. júla 2007 , ktorým sa mení a dopĺňa rozhodnutie 2006/140/ES, pokiaľ ide o finančnú pomoc Spoločenstva na rok 2007 týkajúcu sa štúdie o výskyte génov PrP odolných voči TSE u kôz na Cypre [oznámené pod číslom K(2007) 3369]

18.7.2007   
            
            
               SK
            
            
               Úradný vestník Európskej únie
            
            
               L 186/46
            
         
      ROZHODNUTIE KOMISIE
   
   zo 16. júla 2007,
   ktorým sa mení a dopĺňa rozhodnutie 2006/140/ES, pokiaľ ide o finančnú pomoc Spoločenstva na rok 2007 týkajúcu sa štúdie o výskyte génov PrP odolných voči TSE u kôz na Cypre
   [oznámené pod číslom K(2007) 3369]
   (Iba grécke znenie je autentické)
   (2007/507/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:
   
               (1)
            
            
               Z hľadiska ochrany zdravia zvierat a ochrany spotrebiteľa je veľmi dôležité eradikovať u malých prežúvavcov prenosné spongiformné encefalopatie (TSE) vrátane bovínnej spongiformnej encefalopatie (BSE), ktorá sa pokladá za príčinu smrteľnej varianty Creutzfeldovej-Jacobovej choroby u ľudí.
            
         
               (2)
            
            
               Na účely získania finančnej podpory Spoločenstva Cyprus predložil v roku 2005 dvojročnú štúdiu o genotypoch odolných voči TSE u kôz. Cieľom tejto štúdie je ďalší prieskum génu PrP u kôz v uvedenom členskom štáte na potvrdenie výsledkov predošlých predbežných štúdií, pri ktorých boli zistené špecifické polymorfizmy PrP naznačujúce odolnosť voči TSE, a na vyhodnotenie údajov, aby bolo možné určiť základnú prevalenciu génov PrP odolných voči TSE u kôz. Cyprus sa vyznačuje veľmi vysokou prevalenciou TSE u kôz, a je preto vhodným členským štátom na uskutočnenie tohto pilotného projektu. Štúdia sa začala 1. januára 2006.
            
         
               (3)
            
            
               Podľa článku 3 ods. 2 písm. a) nariadenia Rady (ES) č. 1290/2005 (2), z 21. júna 2005 o financovaní Spoločnej poľnohospodárskej politiky sa programy eradikácie a kontroly chorôb zvierat (veterinárne opatrenia) majú financovať z Európskeho poľnohospodárskeho záručného fondu. Na účely finančnej kontroly sa uplatňujú články 9, 36 a 37 uvedeného nariadenia.
            
         
               (4)
            
            
               Rozhodnutím Komisie 2006/140/ES z 15. februára 2006 o osobitnej finančnej pomoci Spoločenstva na štúdiu o výskyte génov PrP odolných voči TSE u kôz, ktorú predložil Cyprus na rok 2006 (3), bola udelená finančná pomoc Spoločenstva na rok 2006 v prospech štúdie genetickej odolnosti voči TSE u kôz v uvedenom členskom štáte.
            
         
               (5)
            
            
               Z rozpočtových dôvodov sa o pomoci Spoločenstva rozhoduje každý rok. Je vhodné udeliť finančnú pomoc Spoločenstva v prospech tejto štúdie na pokrytie roka 2007. S cieľom pokryť tento rok by sa preto rozhodnutie 2006/140/ES malo zmeniť a doplniť.
            
         
               (6)
            
            
               V prílohe k rozhodnutiu 2006/140/ES sa uvádza zoznam finančnej pomoci Spoločenstva a takisto prostriedky technických a finančných správ. Uvedená príloha by sa mala zmeniť a doplniť s cieľom zohľadniť finančnú pomoc na rok 2007 a takisto zmeny v správach za uvedený rok.
            
         
               (7)
            
            
               Kvôli administratívnej efektívnosti by sa mali všetky výdavky predložené na účely získania finančnej pomoci Spoločenstva uvádzať v eurách. V súlade s nariadením (ES) č. 1290/2005 by koeficientom prepočtu pri výdavkoch uvedených v inej mene ako euro mal byť posledný koeficient prepočtu stanovený Európskou centrálnou bankou pred prvým dňom mesiaca, v ktorom Cyprus žiadosť predložil.
            
         
               (8)
            
            
               Rozhodnutie 2006/140/ES by sa preto malo zodpovedajúcim spôsobom zmeniť a doplniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2006/140/ES sa mení a dopĺňa takto:
   
               1.
            
            
               Článok 1 sa nahrádza týmto:
               „Článok 1
               1.   Program štúdie výskytu génov PrP odolných voči TSE u kôz predložený Cyprom sa týmto schvaľuje na obdobie 24 mesiacov, ktoré sa začína 1. januára 2006.
               2.   Finančná pomoc Spoločenstva na program uvedený v odseku 1 pokrýva náklady (bez DPH) až do výšky 100 % vzniknuté Cypru v súvislosti s laboratórnymi testami podľa kapitoly 1 prílohy, pokiaľ ide o rok 2006, a podľa kapitoly 3, pokiaľ ide o rok 2007. Maximálna výška celkovej pomoci je suma vo výške 47 500 EUR na rok 2006 a 103 000 EUR na rok 2007.“
            
         
               2.
            
            
               Článok 2 sa mení a dopĺňa takto:
               
                           a)
                        
                        
                           písmená b) a c) sa nahrádzajú týmto:
                           
                                       „b)
                                    
                                    
                                       zaslanie priebežného ročného finančného a technického hodnotenia, ktoré sa vzťahuje na prvých osem mesiacov každého roku realizácie štúdie, a to najneskôr do dvoch mesiacov po ukončení uvedeného obdobia; správa je v súlade so vzorom stanoveným v kapitole 2 prílohy, pokiaľ ide o rok 2006, a v kapitole 4 uvedenej prílohy, pokiaľ ide o rok 2007, a sú k nej priložené doklady o vzniknutých nákladoch;
                                    
                                 
                                       c)
                                    
                                    
                                       zaslanie záverečnej výročnej správy o celkovej realizácii a výsledkoch štúdie za celé obdobie, počas ktorého bola udeľovaná finančná pomoc Spoločenstva, za každý rok realizácie štúdie, a to najneskôr do 31. marca 2007 za rok 2006 a najneskôr do 31. marca 2008 za rok 2007; správa obsahuje technické a finančné hodnotenie za roky 2006 a 2007 podľa vzoru stanoveného v kapitole 2 prílohy, pokiaľ ide o rok 2006, a v kapitole 4 uvedenej prílohy, pokiaľ ide o rok 2007, a sú k nej priložené doklady o vzniknutých nákladoch.“
                                    
                                 
                     
                           b)
                        
                        
                           Odsek 2 sa nahrádza týmto:
                           „2.   V prípade nedodržania lehoty stanovenej v odseku 1 písm. c) sa výška finančnej pomoci v kalendárnom roku nasledujúcom po príslušnom roku realizácie štúdie zníži k 1. máju o 25 %, k 1. júnu o 50 %, k 1. júlu o 75 % a k 1. septembru o 100 %.“
                        
                     
         
               3.
            
            
               Článok 3 sa nahrádza týmto:
               „Článok 3
               Výdavky predložené Cyprom na účely získania finančnej pomoci Spoločenstva sa uvádzajú v eurách a bez dane z pridanej hodnoty a iných daní.
               Koeficientom prepočtu pri výdavkoch je posledný koeficient prepočtu stanovený Európskou centrálnou bankou pred prvým dňom mesiaca, v ktorom Cyprus žiadosť predložil.“
            
         
               4.
            
            
               Príloha sa mení a dopĺňa v súlade s prílohou k tomuto rozhodnutiu.
            
         Článok 2
   Toto rozhodnutie sa uplatňuje od 1. januára 2007.
   Článok 3
   Toto rozhodnutie je určené Cyperskej republike.
   
      V Bruseli 16. júla 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 378/2007 (Ú. v. EÚ L 95, 5.4.2007, s. 1).
   
      (3)  Ú. v. EÚ L 54, 24.2.2006, s. 44.
   
      PRÍLOHA
      Do prílohy k rozhodnutiu 2006/140/ES sa dopĺňajú tieto kapitoly 3 a 4:
      
         „KAPITOLA 3
         Finančná pomoc Spoločenstva
         
                     Náklady
                  
                  
                     Počet jednotiek
                  
                  
                     Náklady za jednotku
                  
                  
                     Celkové náklady
                  
                  
                     Pomoc Spoločenstva
                  
               
                     Genotypizácia PrP
                     Analýza SNP/sekvenovanie DNA
                  
                  
                     11 000 analýz
                  
                  
                     8 EUR
                  
                  
                     88 000 EUR
                  
                  
                     Náklady na maximálne 88 000 analýz v maximálnej výške 8 EUR na analýzu
                  
               
                     Rýchle testovanie: testovacie súpravy a materiál
                  
                  
                     1 500 testov
                  
                  
                     10 EUR
                  
                  
                     15 000 EUR
                  
                  
                     Náklady na maximálne 1 500 testov v maximálnej výške 10 EUR na test
                  
               
                      
                  
                  
                     Spolu
                  
                  
                     Maximum 103 000 EUR
                  
               KAPITOLA 4
         Technické a finančné správy
         Časť A:   Technická správa
         Vykazované obdobie od … do …
         Určenie genotypu PrP analýzou SNP/sekvenovaním DNA
         
            
         
                      
                  
                  
                     Počet vzoriek, kde je kodónom 146 kódovaná aminokyselina:
                  
               
                     Kyselina asparágová
                  
                  
                     Serín
                  
                  
                     …
                  
                  
                     Iné
                  
               
                     Štúdia plemena: Damascus
                  
                  
                      
                  
                  
                      
                  
                  
                      
                  
                  
                      
                  
               
                     Štúdia plemena: Saanen
                  
                  
                      
                  
                  
                      
                  
                  
                      
                  
                  
                      
                  
               
                     Štúdia plemena: miestne Macheras
                  
                  
                      
                  
                  
                      
                  
                  
                      
                  
                  
                      
                  
               
                     Štúdia plemena: miestne
                  
                  
                      
                  
                  
                      
                  
                  
                      
                  
                  
                      
                  
               
                     Štúdia plemena: French Alpine
                  
                  
                      
                  
                  
                      
                  
                  
                      
                  
                  
                      
                  
               
                     Stáda bez nákazy klusavkou (plemenné jadrá)
                  
                  
                      
                  
                  
                      
                  
                  
                      
                  
                  
                      
                  
               
                     Histologické vyšetrenie: podozrenie na TSE +, rýchle testovanie +
                  
                  
                      
                  
                  
                      
                  
                  
                      
                  
                  
                      
                  
               
            
         Časť B:   Vykazovanie nákladov na kontroly (1)
         
         Vykazované obdobie od … do …
         Príslušné číslo rozhodnutia Komisie o poskytovaní finančnej pomoci: …
         
            
         
                     Náklady vzniknuté v súvislosti s týmito činnosťami
                  
                  
                     Počet jednotiek
                  
                  
                     Náklady vzniknuté počas vykazovaného obdobia
                     (v národnej mene)
                  
               
                     Genotypizácia PrP analýzou SNP/sekvenovaním DNA. Počet testov
                  
                  
                      
                  
                  
                      
                  
               
                     Rýchle testovanie. Počet testov
                  
                  
                      
                  
                  
                      
                  
               
      
         (1)  Pri predkladaní záverečnej správy uvedenej v článku 2 písm. c) sa pre každú položku poskytuje rozpis všetkých výdavkov spolu s kópiou podporných dokladov.“